The Incredibles

The Incredibles ialah sebuah filem cetera animasi komputer Amerika Syarikat yang dikeluarkan oleh Pixar untuk Walt Disney Pictures pada 2004 dan juga pemenang Anugerah Academy, yang mengisahkan sekeluarga adiwira. Filem ini dikarang dan diarah oleh Brad Bird, seorang bekas pengarah The Simpsons yang sebelum ini paling dikenali kerana mengarah filem animasi The Iron Giant pada tahun 1999. The Incredibles asalnya dimajukan sebagai filem animasi tradisional untuk Warner Bros., tetapi selepas Warner menutup bahagian animasinya, Bird beralih ke Pixar dan membawa bersama ceritanya.

The Incredibles ialah filem cetera Pixar keenam yang dipersembahkan oleh Walt Disney Pictures dan dikeluarkan oleh Buena Vista Distribution di Amerika Utara pada 5 November 2004, dan juga filem Pixar pertama yang diklasifikasi "PG" (bimbingan ibu bapa) oleh MPAA dan juga filem Pixar pertama yang menampilkan barisan watak-watak manusia sepenuhnya. 

 Plot 

Pada tahun 1960-an, setelah suatu usaha menyelamatkan tren menyebabkan suatu bencana dengan seratus orang cedera, timbulnya tuntutan mahkamah tanpa henti yang memaksa para adiwira (Supers) menyertai rancangan tajaan pemerintah yang mirip perlindungan saksi yang mensyaratkan semua adiwira dalam negara menghentikan semua kerja menyelamat ereka. 

15 tahun kemudian, dua orang adiwira, Mr. Incredible (Craig T. Nelson) dan Elastigirl (Holly Hunter) sudah berkahwin dan menjalani kehidupan normal berpengenalan sebagai Bob dan Helen Parr. Mereka berumah di pinggir bandar dan membesarkan tiga orang anak bernama Violet (Sarah Vowell), Dashiell ("Dash") (Spencer Fox) dan bayi Jack-Jack (Eli Fucile). Violet dan Dash memiliki kuasa luar biasa macam ibu bapa mereka, tetapi Jack-Jack seolah normal. 

Suatu hari, Bob murung kerana dipecat dari syarikat Insuricare, sehingga Mirage (Elizabeth Peña), seorang ejen misteri, menghubungi Bob dan menawarkannya satu kerja yang bergaji amat lumayan: menewaskan robot pengkhianat Omnidroid 8000 yang mengamuk di pulau gunung berapi Nomanisan yang tersembunyi. Bob terus menyahut cabaran ini sambil menyorok pemecatannya dan kembalinya ke kerja adiwira. Bob berjaya menewaskan robot itu dan meminta khidmat Edna Mode untuk membaiki pakaian supernya.

Dua bulan kemudian, Mirage memanggil Bob dengan tugasan baru. Helen mendengar perbualan ini, tetapi tidak sedar apa yang dibualkan mereka. Sekembali Bob ke pulau itu, dia diserang hendap dan ditewaskan oleh versi diperkukuh robot prototaip Omnidroid, lalu dijadikan tebusan Syndrome (Jason Lee); seorang peminat Mr. Incredible sewaktu muda bernama Buddy Pine yang hendak menjadi pembantunya namun berpaling tadah selepas kecewa dengan sikap angkuh Mr Incredible. Di rumah pula, Helen perasan sut super Bob telah dibaiki. Dia melawat Edna dan menyedari bahawa Bob kembali menjadi adiwira. Apabila menghubungi Insuricare dia juga mendapati Bob tidak bekerja di sana lagi. Edna juga mereka sut super untuk Helen dan anak-anak, lalu memesan Helen agar mengawal situasi.

 Barisan pelakon suara asal 
 Pelakon  Sebagai Maeve Andrews  Jack Jack Parr (raksasa) Brad Bird  Edna "E" Mode Wayne Canney  Principal Kimberly Adair Clark  Honey Spencer Fox  Dashiell Parr, aka Dash Eli Fucile  Jack Jack Parr (manusia) Holly Hunter  Helen Parr, aka Elastigirl Samuel L. Jackson  Lucius Best aka Frozone Jason Lee  Buddy Pine, aka Buddy Pine (Syndrome), aka Incrediboy Dominique Louis  Bomb Voyage Bud Luckey  Rick Dicker Craig T. Nelson  Bob Parr, aka Mr. Incredible Teddy Newton  Pengulas Newsreel Bret 'Brook' Parker  Kari McKeen Elizabeth Peña  Mirage John Ratzenberger  The Underminer Lou Romano  Bernie Kropp Wallace Shawn  Gilbert Huph Jean Sincere  Mrs. Hogenson Sarah Vowell  Violet Parr

 Barisan pengalih suara (Bahasa Melayu) 
 Pelakon  Sebagai Jamalludin Zakaria  Bob Parr, aka Mr. Incredible Azizah Jais  Helen Parr, aka Elastigirl Fakhrul Razali  Dashiell Parr, aka Dash Noorhayati Maslini binti Omar  Violet Parr Rahim Kedol  Lucius Best aka Frozone Mohd Azizul Sani Mohd Salleh  Buddy Pine, aka Buddy Pine (Syndrome), aka Incrediboy Zairaini Sarbini  Edna "E" Mode Izwanna Sulaiman  Mirage Masny Salleh  Honey Zahisham bin Ujang  Bomb Voyage Sharul Nizam Samsudin  Rick Dicker Zahisham bin Ujang  Pengulas Newsreel Rahim Kedol  The Underminer Zahisham bin Ujang  Bernie Kropp Zahisham bin Ujang  Gilbert Huph Masny Salleh  Mrs. Hogenson

Rujukan


Pautan luar

The Incredibles production notes 

Category:filem animasi komputer 2004
Category:filem aksi 2000-an
Category:filem animasi Amerika 2000-an
Category:filem komedi 2000-an
Category:filem adiwira animasi 2000-an
Category:filem aksi komedi Amerika
Category:filem animasi komputer Amerika
Category:filem adiwira Amerika
Category:filem animasi aksi
Category:Filem animasi adiwira
Category:filem animasi tentang dendam
Category:pemenang Anugerah Akademi Ciri Animasi Terbaik
Category:pemenang Anugerah Annie Ciri Animasi Terbaik
Category:pemenang Anugerah Pengkritik Filem Ciri Animasi Penyiaran Terbaik
Category:Adiwira kanak-kanak
Category:Keluarga fiksyen
Category:Skor filem oleh Michael Giacchino
Category:Filem adiwira
Category:Filem berkenaan keluarga
Category:Filem berkenaan orang hilang
Category:Filem arahan Brad Bird
Category:set filem di atas kepulauan
Category:Filem yang memenangi Anugerah Akademi Penyuntingan Bunyi Terbaik
Category:Anugerah Hugo untuk Penyampaian Dramatik Terbaik, karya-karya memenangi Bentuk Panjang

Category:Halimunan dalam fiksyen
Category:filem krisis pertengahan umur
Category:Filem animasi Pixar
Category:filem komedi adiwira
Category:Kumpula adiwira
Category:Filem Walt Disney Pictures
Kategori:Filem 2004
Kategori:Filem animasi
Kategori:Filem Amerika Syarikat tahun 2004
Kategori:Filem animasi Amerika Syarikat
Kategori:Filem animasi Disney
Kategori:Filem bahasa Inggeris
Kategori:Filem Disney
Kategori:Filem Pixar